ประกาศกรมสรรพากร

เรื่อง กําหนดคุณสมบัติ หลักเกณฑ์ วิธีการ และเงื่อนไขการเป็นผู้ให้บริการจัดเตรียมข้อมูลตามแบบแสดงรายการภาษีผ่านระบบเครือข่ายอินเทอร์เน็ตทาง Application Programming Interface

---------------------------------------------

โดยที่การจัดเก็บภาษีอากรตามประมวลรัษฎากรอยู่ในอํานาจหน้าที่และการควบคุมของกรมสรรพากรตามมาตรา 5 แห่งประมวลรัษฎากร ดังนั้น เพื่อเป็นการอํานวยความสะดวกให้แก่ ผู้เสียภาษีอากรและเพื่อการควบคุมกํากับดูแลการจัดเก็บภาษีอากรให้เป็นไปอย่างมีประสิทธิภาพ กรมสรรพากรจึงกําหนดให้ผู้ให้บริการซอฟต์แวร์หรือแอปพลิเคชันที่มีคุณสมบัติตามหลักเกณฑ์ ที่กรมสรรพากรกําหนด สามารถแจ้งความประสงค์ต่ออธิบดีกรมสรรพากรเพื่อขอเป็นผู้ให้บริการ จัดเตรียมข้อมูลตามแบบแสดงรายการภาษีของผู้เสียภาษีอากรเพื่อส่งให้กรมสรรพากรผ่านระบบ เครือข่ายอินเทอร์เน็ตทาง Application Programming Interface กรมสรรพากรจึงกําหนดคุณสมบัติ หลักเกณฑ์ วิธีการ และเงื่อนไข ไว้ดังต่อไปนี้


ข้อ ๑ ในประกาศนี้

“ผู้เสียภาษีอากร” หมายความว่า ผู้มีหน้าที่เสียภาษีอากรตามประมวลรัษฎากร

“ผู้ให้บริการ” หมายความว่า ผู้ให้บริการจัดเตรียมข้อมูลตามแบบแสดงรายการภาษี ของผู้เสียภาษีอากรเพื่อส่งให้กรมสรรพากรผ่านระบบเครือข่ายอินเทอร์เน็ตทาง Application Programming Interface ตามรูปแบบและมีความมั่นคงปลอดภัยด้านเทคโนโลยีสารสนเทศที่กรมสรรพากรกําหนด

“หน่วยงานของรัฐ” หมายความว่า กระทรวง ทบวง กรม หรือองค์การของรัฐบาลตามมาตรา 2 แห่งประมวลรัษฎากร


ข้อ ๒ ผู้ให้บริการต้องมีคุณสมบัติดังต่อไปนี้

(1) เป็นหน่วยงานของรัฐ หรือธนาคารพาณิชย์ตามกฎหมายว่าด้วยธุรกิจสถาบันการเงินหรือธนาคารที่มีกฎหมายเฉพาะจัดตั้งขึ้น หรือบริษัทที่จัดตั้งขึ้นตามกฎหมายไทย หรือนิติบุคคลที่จัดตั้งขึ้น ตามกฎหมายเฉพาะ

(2) มีวัตถุประสงค์ในการให้บริการซอฟต์แวร์หรือแอปพลิเคชันสําหรับการบริหารจัดการภาษีอากรตามประมวลรัษฎากร

(3) มีระบบซอฟต์แวร์หรือแอปพลิเคชันที่สามารถเชื่อมต่อกับระบบงานของกรมสรรพากรได้ตามรูปแบบและมีความมั่นคงปลอดภัยด้านเทคโนโลยีสารสนเทศที่กรมสรรพากร กําหนด

(4) มี ใบรับรองอิเล็กทรอนิกส์ (Electronic Certificate) ที่ออกโดยผู้ให้บริการออกใบรับรองอิเล็กทรอนิกส์ (Certification Authority) ที่มีมาตรฐานหรือมาตรการด้านความมั่นคง ปลอดภัยตามที่สํานักงานพัฒนาธุรกรรมทางอิเล็กทรอนิกส์ (องค์การมหาชน) กําหนด

(5) มีแนวนโยบายและแนวปฏิบัติในการรักษาความมั่นคงปลอดภัยด้านสารสนเทศและการคุ้มครองข้อมูลส่วนบุคคลที่สอดคล้องกับพระราชกฤษฎีกากําหนดหลักเกณฑ์และวิธีการ ในการทําธุรกรรมทางอิเล็กทรอนิกส์ภาครัฐ พ.ศ. 2549

(6) ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการตามกฎหมายว่าด้วยการจัดซื้อจัดจ้างและการบริการพัสดุภาครัฐ

(7) ไม่ประกอบกิจการที่มีความเสี่ยงซึ่งเป็นสาเหตุของความเสียหายต่อสาธารณะ หรือความมั่นคงของประเทศ


ข้อ ๓ ผู้ให้บริการที่มีคุณสมบัติตามข้อ 2 และมีความประสงค์จะให้บริการจัดเตรียมข้อมูลตามแบบแสดงรายการภาษีของผู้เสียภาษีอากรเพื่อส่งให้กรมสรรพากรผ่านระบบเครือข่ายอินเทอร์เน็ต ทาง Application Programming Interface ให้แจ้งต่ออธิบดีกรมสรรพากรตามแบบแจ้งขอจัดทํา และยื่นรายการข้อมูลการเสียภาษีอากรผ่าน Application Programming Interface (API) ภ.อ.01.2 พร้อมข้อตกลงในการจัดทําและยื่นรายการเสียภาษีอากรผ่าน Application Programming Interface โดยให้ยื่น ณ กองบริหารการเสียภาษีทางอิเล็กทรอนิกส์ กรมสรรพากร


ข้อ ๔ เมื่อผู้ให้บริการได้แจ้งต่ออธิบดีกรมสรรพากรตามข้อ 3 แล้ว ผู้ให้บริการจะได้รับชื่อผู้ใช้งาน (Username) และรหัสผ่าน (Password) จากกรมสรรพากร เพื่อใช้ในการจัดเตรียมข้อมูล ตามแบบแสดงรายการภาษีของผู้เสียภาษีอากรเพื่อส่งให้กรมสรรพากรผ่านระบบเครือข่ายอินเทอร์เน็ต ทาง Application Programming Interface ตามรูปแบบและมีความมั่นคงปลอดภัยด้านเทคโนโลยี สารสนเทศที่กรมสรรพากรกําหนด


ข้อ ๕ เมื่อผู้ให้บริการได้จัดเตรียมข้อมูลตามแบบแสดงรายการภาษีของผู้เสียภาษีอากรและส่งให้กรมสรรพากรผ่านระบบเครือข่ายอินเทอร์เน็ตทาง Application Programming Interface เรียบร้อยแล้ว ผู้ให้บริการต้องแจ้งให้ผู้เสียภาษีอากรยื่นแบบแสดงรายการภาษีผ่านระบบเครือข่าย อินเทอร์เน็ตของกรมสรรพากรภายในกําหนดเวลาตามประมวลรัษฎากร


ข้อ ๖ ผู้ให้บริการต้องจัดทําข้อตกลงในการให้บริการตามประกาศนี้ เกี่ยวกับสิทธิ หน้าที่ และความรับผิดระหว่างผู้ให้บริการและผู้เสียภาษีอากร


ข้อ ๗ ผู้ให้บริการต้องรักษาความลับข้อมูลส่วนบุคคลของผู้เสียภาษีอากรหรือของบุคคลอื่นที่เกี่ยวข้องที่ผู้ให้บริการได้รับและจัดเก็บจากการให้บริการจัดเตรียมข้อมูลตามแบบแสดงรายการภาษี ของผู้เสียภาษีอากรเพื่อส่งให้กรมสรรพากรผ่านระบบเครือข่ายอินเทอร์เน็ตทาง Application Programming Interface และต้องไม่เปิดเผยข้อมูลดังกล่าว เว้นแต่ผู้เสียภาษีอากรหรือบุคคลอื่น ดังกล่าวได้ให้ความยินยอมเป็นหนังสือหรือด้วยวิธีการทางอิเล็กทรอนิกส์อื่นใดตามที่ผู้ให้บริการกําหนด


ข้อ ๘ กรณีที่ผู้ให้บริการมีคุณสมบัติไม่เป็นตามข้อ 2 ให้ผู้ให้บริการนั้นไม่มีสิทธิให้บริการจัดเตรียมข้อมูลตามแบบแสดงรายการภาษีของผู้เสียภาษีอากรเพื่อส่งให้กรมสรรพากรผ่านระบบ เครือข่ายอินเทอร์เน็ตทาง Application Programming Interface ตามประกาศนี้ นับถัดจากวันที่ ได้รับหนังสือแจ้งจากกรมสรรพากร

กรณีที่ผู้ให้บริการไม่ปฏิบัติตามหลักเกณฑ์ วิธีการ และเงื่อนไขที่กําหนดไว้ในประกาศนี้ หรือไม่ปฏิบัติให้ถูกต้องตามข้อตกลงที่ทําไว้กับกรมสรรพากร และมิได้ดําเนินการปรับปรุงแก้ไขหรือ ปฏิบัติให้ถูกต้องภายในหกสิบวัน นับแต่วันที่ได้รับแจ้งเป็นหนังสือจากกรมสรรพากร ให้ผู้ให้บริการนั้น ไม่มีสิทธิให้บริการจัดเตรียมข้อมูลตามแบบแสดงรายการภาษีของผู้เสียภาษีอากรเพื่อส่งให้กรมสรรพากร ผ่านระบบเครือข่ายอินเทอร์เน็ตทาง Application Programming Interface ตามประกาศนี้ เมื่อพ้นหกสิบวัน นับแต่วันที่ได้รับหนังสือแจ้งจากกรมสรรพากร


ข้อ ๙ ประกาศนี้ให้ใช้บังคับตั้งแต่วันที่ 15 มีนาคม พ.ศ. 2562 เป็นต้นไป


ผู้มีอํานาจลงนาม - ประกาศ ณ วันที่ 15 มีนาคม พ.ศ. 2562

 

 

เอกนิติ นิติทัณฑ์ประภาศ

(นายเอกนิติ นิติทัณฑ์ประภาศ)

อธิบดีกรมสรรพากร